নিজস্ব প্রতিবেন: রাতের শহরে লরির তাণ্ডব। নিয়ন্ত্রণ হারিয়ে পরপর ৩টি গাড়িকে ধাক্কা। এরপর ধাক্কা মেরে SSKM হাসপাতালের দেওয়াল ভেঙে দেয় লরিটি। দুর্ঘটনায় ২ জন জখম হয়েছেন। রাত সোয়া বারোটা নাগাদ দুর্ঘটনাটি ঘটে। জানা গিয়েছে, জওহরলাল নেহরু রোড ধরে আসছিল লরিটি। PTS-এর দিকে বাঁক নেওয়ার সময় হঠাত্ই সেটি নিয়ন্ত্রণ হারায়। প্রথমে ধাক্কা মারে একটি ট্যাক্সিতে। তারপর আরো একটি গাড়ি ও ট্যাক্সিকে ধাক্কা মারে বেপরোয়া লরিটি। এরপর সোজা ধাক্কা মেরে ভেঙে দেয় SSKM-এর দেওয়াল। ঘটনাস্থল থেকেই চম্পট দেয় অভিযুক্ত লরি চালক। জখম হন এক ট্যাক্সি চালক সহ দুজন। তাদের মধ্যে একজন হাসপাতালে ভর্তি। লরিটি আটক করেছে পুলিস। যেখানে দুর্ঘটনা হয়েছে তার পাশেই বাস স্ট্যান্ড। ঘটনাটি গভীর রাতে হওয়ায় এড়ানো গিয়েছে বড় বিপত্তি।